Z A P I S N I K
39. sjednice Vijeća Mjesnog odbora Šestine (u daljnjem tekstu: Vijeće),
održane u srijedu, 28. kolovoza 2024. 
u prostorijama Mjesne samouprave Šestine, Šestinski trg 10,
s početkom u 17:00 sati


NAZOČNI ČLANOVI VIJEĆA:
Kruno Vuk, Jure Tomičić, Jadranka Apostolovski, Ljerka Brući Benko, Maja Pleić, Lorena Malec Mlinarić

ODSUTNI ČLANOVI VIJEĆA:
Danijel Jagušt

Predsjedava: Kruno Vuk, Predsjednik Vijeća. 
Zapisnik vodi: Jure Tomičić

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 39. sjednicu Vijeća Mjesnog odbora Šestine.

Vijeće jednoglasno prihvaća zapisnik 38. sjednice Vijeća, održane 3. srpnja 2024. godine. 
Na prijedlog Predsjednika Vijeće jednoglasno dopunjuje i utvrđuje sljedeći dnevni red:


DNEVNI RED:

1. Godišnji izvještaj o izvršenju financijskog plana VMO Šestine za 2023.
2. [bookmark: _Hlk176958695]Zahtjev za korištenjem prostora
3. Tekuća problematika 
4. Pitanja, prijedlozi i obavijesti


Ad.1. Godišnji izvještaj o izvršenju financijskog plana VMO Šestine za 2023.

Predsjednik Vijeća podnosi izvještaj o izvršenju financijskog plana VMO Šestine za 2023. godinu te otvara raspravu. 

Vijeće nakon kratke rasprave uz konstataciju kako su sve stavke izvršene maksimalno moguće s obzirom na mogućnosti.



Ad.2. Zahtjev za korištenjem prostora

Predsjednik Vijeća iznosi zahtjev za povremeno korištenje prostora od udruge Dječje društvo ''Plesni kristal'' koje Vijeće kratko razmatra te jednoglasno odobrava u traženim terminima.




Ad.3. Tekuća problematika

Predsjednik Vijeća otvara točku dnevnog reda o tekućoj problematici:
· Autobusna linija Dedići – Kuniščak, nakon zadnjeg očevida dolazi do zaključka stručnih službi gdje se traži izrada projekta i kreće se u javni natječaj
· Radovi u ulici Benkov put su završeni i asfaltirani no preostao je dio za asfaltirati u ulici Kelkovići kod odvojka prema kućnom broju 18 na što je ranije bilo proslijeđeno GČ te smo dobili kontakt g. Emira koji je izvođač radova no sa tog broja nitko ne odgovara na pozive i poruke (slika u prilogu)
· Živica u Šestinskom prilazu – traži se ponovni očevid komunalnog redara sa novijim datumom kako bi se MO Šestine ogradio da ne postupa prema pritužbama građana
· Pješački prijelaz uz spomenutu živicu i dalje nije bolje označen te stvara ugrozu za pješake jer nije vidljiv vozačima 
· Prometno ogledalo na izlazu iz ulice Bjelevina još nije postavljeno
· Tabla oznake ulice Herici još uvijek nedostaje
· Preostalo je postavljanje uspornika sa pješačkim prijelazom na sjevernom izlazu iz groblja (vrh parkinga nasuprot groblja) kao i ulici Šestinska cesta u blizini križanja sa ulicom Bjelevina
· Nadstrešnice autobusnih stajališta i dalje nedostaju kod ulice Potočani (oba smjera) i u ulici Šestinski Vijenac nasuprot kč. br. 34
· Radovi na dječjem igralištu kod DVD-a Šestine su završeni te je dječje igralište otvoreno i uklonjena je zaštitna ograda
· Živica u Potočanima je sanirana no još uvijek nije u ulici Trnčevićev put (MO Gračani) 
· Propao šaht u ulici Šestinski prilaz na nogostupu preko puta kč.br 38 još nije saniran
· Tipkalo oštećeno uslijed prometne nesreće na semaforu je popravljeno
· Uslijed nevremena otkinuta je tabla za prikaz ulice u ulici Vince kod kč. br. 16 (odvojak) no još uvijek nije postavljena nova
· metalni nosač koji strši oko 30 cm na nogostupu u ulici Šestinski prilaz i stvara ugrozu za pješake u ulici Šestinski prilaz i dalje nije otklonjen
· Vježbalište na poučnoj stazi Miroslavac i dalje nije sanirano te predstavlja ugrozu za korisnike jer su sprave napola ispravne te je drvo trulo. Potrebno je poslati dopis za žurnim saniranjem ili uklanjanjem istog dok se nije dogodila nezgoda
· Nastavak ulice Benkov put uslijed kopanja i dalje nije saniran, te su uslijed oborinske odvodnje nastale rupe te svo blato ulazi sugrađanima u garažu jer nema izvedene diletacije. Traži se saniranje navedenog prema mogućnostima (asfaltiranje, pješački put kao u Šestinskom Kraljevcu ili sl.) sa izvedenim diletacijama za odbijanje vode od garaže sugrađana (slike u prilogu)
· Vijeću je prijavljeno preko podpredsjednika problematika ulice Vince gdje se nesavjesni vozači parkiraju na jedini nogostup. Unatoč tome da sa druge strane ima mjesta jer je na tome dijelu cesta široka više od 5 metara bez nogostupa nesavjesni vozači ostavljaju vozila kao da ih donijela poplava te ugrožavaju sigurnost pješaka, a naročito roditelje sa kolicima i djecom. 
Traži se odluka o zabrani parkiranja na nogostupu (jedinom i to ne kroz cijelu ulicu) u ulici Vince.
· Problematika ulice Šestinski vrh sa oborinskom odvodnjom prijavljena je Vijeću preko vijećnice Maja Pleić. Naime prilikom svake jače kiše velike količine oborinskih voda se slijevaju sa gornje ulice Šestinskog vrha (javno dobro -katastarska čestica 2490/1) i javnog (Sljemenskog) puta (Katastarska čestica 2463/1) na privatno zemljište (Šestinki vrh tt) uništavajući teren i samu nekretninu, donoseći zemlju sve do donje ulice. Uz veliku štetu koja se uzrokuje postoji i opasnost od pada drveća i stvaranje klizišta. Dodaje kako su suvlasnici Šestinskog vrha 55 su već nekoliko puta radili sanaciju štete, povećali kapacitet drenaže, i rezali drveća kako ne bi padala na zgradu, ali zbog konfiguracije terena, nagiba i količine oborinskih voda koje dolaze sa javne površine, nemoguće je odvesti toliku količinu vode. Gornja ulica kao ni javni put ne posjeduju nikakve kanale, odljeve, šahtove ili slično za oborinske vode, a kako su to javne površine, vlasnici ne mogu raditi nikakve zahvate kako bi prevenirali klizište.
Traži se izlazak nadležnih službi na teren i rješavanje navedenog problema.


Ad.4. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave te odgovorima na tražene dopise te otvara raspravu:

Vijećnica Jadranka Apostolovski napominje kako se GČ Podsljeme nije očitovala na pitanje sanacije dijela ulice koja povezuje ulicu Gramača i ulicu Ive Serdara jer je bilo komunicirano kako će se isto odraditi iz projekta gradske četvrti.

[bookmark: _Hlk176959815]Podpredsjednik Jure Tomičić iznosi problematiku ulice Vince gdje se nesavjesni vozači parkiraju na jedini nogostup.

Vijećnica Maja Pleić iznosi problematiku ulice Šestinski vrh koja se dodaje u tekuću problematiku gdje se traži izlazak nadležnih službi u svrhu rješavanja navedenog problema. 


Sjednica je završila u 18:00 sati. 


KLASA: 024-08/24-003/1500
URBROJ: 251-13-11-2/003-24-2
U Zagrebu, 28. kolovoza 2024.


Zapisnik obradila: Mirela Gašpert Bertić




              Zapisnik vodio:             					 Predsjednik Vijeća
                Jure Tomičić, v.r.  				        Mjesnog odbora Šestine:
		  			      Kruno Vuk, v.r.	

